de sv tr af nl af nl ne nl af nl nl nl af de nl nl ru en nl nl af fy nl en en af en en nl cy af nl nl en nl lv en en nl de nl nl fr de af nl en en nl en nl en af en af en en en en de af en
Riebeeckrand - Pannekoek en Pajamas by Riebeeckrand
E-pos: Hierdie e-posadres word van Spambotte beskerm. Jy moet JavaScript ontsper om dit te lees.
Hoërskool Riebeeckrand het op 18 Augustus ‘n ma- en dogteraand gehou met die tema “Pannekoek & Pajamas”. Ma’s, dogters en vriendinne het heerlik saamgekuier in hul snoesige pajamas.
Die aand was vol pret en plesier en die gesellige atmosfeer het almal laat tuis voel. Die aand het begin met ‘n tromme-sessie waartydens die dames geleentheid gekry het om self die tromme op ritme te slaan en deuntjies te speel - dit was hope pret! Later die aand het die bekende en beroemde Susan Coetzer die dames toegespreek met ‘n spontane boodskap wat oorgeloop het van positiwiteit.
Die aand was vol eindelose pret met heerlike pryse wat op die spel was - tot ‘n photobooth wat deur ons hoofborg, Randwest Nissan Randfontein, opgestel was.
Hoërskool Riebeeckrand bedank elke ma, dogter en vriendin wat die aand saam met ons kom geniet het. Riebeeckrand bedank ook elke instansie in Randfontein wat ‘n prys geborg het vir die aand, dit word opreg waardeer. En ‘n besondere dankie gaan aan Randwest Nissan wat die hoofborg van die aand was. Ons sien daarna uit om weer in die toekoms saam met Gerda Pieterse en haar Nissan-span te werk.
Kopiereg © 2018 Riebeeckrand. Alle Regte Voorbehou.
Joomla! is Gratis Sagteware en word kragtens die GNU/GPL Lisensie vrygestel.
Powered by Warp Theme Framework